KISKŐRÖS VÁROS POLGÁRMESTERE

ELŐTERJESZTÉS

(a képviselő-testület 2012. augusztus 15-i rendes ülésére)
TÁRGY: TERMŐFÖLD ÉRTÉKESÍTÉSE VARGA ÁKOS RÉSZÉRE 

A Képviselő- testület 168/2002. számú Képviselő- testületi határozatában értékesítésre jelölte ki az Önkormányzat üzleti vagyonát képező külterületi termőföldjeit.
A mezőgazdasági ingatlanok hasznosítása tekintetében az önkormányzati vagyonról, a vagyon hasznosításáról szóló Kiskőrös Város Önkormányzata Képviselő- testületének 13/1992. (VII.8.) önk. rendelete 10.§ (2) bekezdésében foglaltak alapján az ingatlanok hasznosítása történhet elidegenítés, csere, haszonbérlet vagy lízing formájában. A nem kizárólagosan önkormányzati tulajdonban lévő mezőgazdasági ingatlanokat elsősorban elidegenítés útján kell hasznosítani.
A rendelet 10. § (4) bekezdése szerint a hasznosítható mezőgazdasági ingatlanok jegyzékét az önkormányzat hirdetőtábláin folyamatosan közszemlére kell tenni. 

Varga Ákos 6200 Kiskőrös, Fenyves u. 19. szám alatti lakos - az értékesítésre kijelölt mezőgazdasági ingatlanok jegyzéke alapján - kérelmet nyújtott be annak érdekében, hogy az elidegenítésre kijelölt termőföldek közül a lentebb felsoroltakra vásárlási szándékát jelezze. A kérelmező fél a fiatal mezőgazdasági termelők indulásának támogatására nyújtott be pályázatot. A támogatás célja a fiatal mezőgazdasági termelők gazdaságalapításának, valamint a birtokstruktúra átalakításának előmozdítása, a mezőgazdasági munkaerő korstruktúrájának javítása, a vidék népességmegtartó képességének növelése és a mezőgazdasági tevékenység hosszú távú fenntartása. A pályázatban meg kell jelölni azoknak a területeknek a helyrajzi számát, ahol a támogatásból a beruházást szeretné megvalósítani. A pályázat eredménye legkésőbb 2012. december 31. napjáig eldől. Varga Ákos az adásvételi szerződést abban az esetben szeretné megkötni, amennyiben a pályázata pozitív elbírálásban részesül.
A Polgármesteri Hivatal az ingatlanok eladási árának meghatározására független, szakirányú végzettséggel rendelkező ingatlanforgalmi értékbecslőt kért fel. A helyszíni szemle, a rendelkezésre álló adatok, valamint a földek állapota, karbantartottsága és hasznosíthatósága alapján került meghatározásra az ingatlanok értéke, mely az egyes helyrajzi számok tekintetében az alábbiak szerint alakul:
Kiskőrös 18637 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18643 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18644 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18646 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18647 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18649 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18650 hrsz.-ú zártkert, tulajdoni hányad 1/1, terület: 927 m2; 120.000,- Ft
Kiskőrös 18578/1 hrsz.-ú, zártkert, tulajdoni hányad 1/1, terület: 4426 m2; 1.300.000,- Ft
A nemzeti vagyonról szóló 2011. évi CXCVI. törvény hatályos rendelkezési értelmében a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illet meg. Az adásvételi szerződés hatálybalépésének tehát további feltétele, hogy az állam a nemzeti vagyonról szóló törvényben meghatározott határidőn belül úgy nyilatkozzon, hogy az elővásárlási jogát nem kívánja gyakorolni, vagy a törvényi határidőn belül nem nyilatkozik az elővásárlási jog gyakorlásáról. A nemzeti vagyon tulajdonjogát átruházni természetes személy vagy a nemzeti vagyonról szóló 2011. évi CXCVI. törvény 3.§ (1) bekezdése szerinti átlátható szervezet részére lehet.
A kérelmező fél vállalta a területek elidegenítésével kapcsolatban felmerülő ügyvédi, valamint földhivatali költségeket. A fentiek alapján javasolom, hogy a Képviselő-testület az Önkormányzat vagyonát képező fentebb felsorolt ingatlanait - az ingatlanforgalmi értékbecslő által meghatározott vételáron - a vagyon célszerű hasznosítása érdekében, adja el Varga Ákos 6200 Kiskőrös, Fenyves u. 19. szám alatti lakos részére azzal a kitétellel, hogy amennyiben a pályázat 2012. december 31. napjáig nem nyer, az adásvételi szerződés nem kerül megkötésre.

Kiskőrös, 2012. augusztus 08.

Domonyi László sk.


polgármester

HATÁROZAT-TERVEZET

1. A Képviselő-testület egyetért azzal, hogy Kiskőrös Város Önkormányzata vagyonát képező, Kiskőrös 18637 hrsz.-ú; Kiskőrös 18643 hrsz.-ú; Kiskőrös 18644 hrsz.-ú; Kiskőrös 18646 hrsz.-ú; Kiskőrös 18647 hrsz.-ú; Kiskőrös 18649 hrsz.-ú; Kiskőrös 18650 hrsz.-ú; valamint Kiskőrös 18578/1 hrsz.-ú zártkert megjelölésű, 1/1 tulajdoni hányaddal rendelkező ingatlanait - az önkormányzati vagyon hasznosítását és jövedelmezőségét figyelembe véve – értékesítse Varga Ákos 6200 Kiskőrös, Fenyves u. 19. szám alatti lakos részére, összesen 2.140.000,- Ft vételáron, azzal a kitétellel, hogy amennyiben az általa benyújtott pályázat eredményeként az adásvételi szerződés 2012. december 31. napjáig nem kerül megkötésre, a vételi jogra való kijelölés hatályát veszti.
2. A Képviselő- testület - az előírt feltételek teljesülése esetén - felhatalmazza a polgármestert a határozat mellékletét képező adásvételi szerződés megkötésére.
Felelős:
polgármester

Határidő: 
2012. augusztus 27.
1. sz melléklet a …/2012. sz Képviselő- testületi határozathoz

ADÁSVÉTELI SZERZŐDÉS
tervezet

amely létrejött egyrészről Kiskőrös Város Önkormányzata (6200 Kiskőrös, Petőfi tér 1; képviseli: Domonyi László polgármester.), mint eladó (továbbiakban: Eladó), másrészről

Varga Ákos (szül.: Vác; 1974.10.01.; anyja neve:Varga Gabriella) 6200 Kiskőrös, Fenyves u. 19.  szám alatti lakos, mint vevő (továbbiakban: Vevő) között az alulírott napon és helyen, az  alábbi feltételek mellett:

1. Szerződő felek az ingatlan-nyilvántartási adatokból megállapítják, hogy Eladó kizárólagos, teher-, per- és igénymentes üzleti vagyonát képezik, 1/1 tulajdoni hányadban a Kiskőrös 18637 hrsz.-ú; Kiskőrös 18643 hrsz.-ú; Kiskőrös 18644 hrsz.-ú; Kiskőrös 18646 hrsz.-ú; Kiskőrös 18647 hrsz.-ú; Kiskőrös 18649 hrsz.-ú; Kiskőrös 18650 hrsz.-ú; valamint Kiskőrös 18578/1 hrsz.-ú zártkert megjelölésű ingatlanok.
2. Szerződő felek megállapítják, hogy Eladó a …./2012. számú Képviselő- testületi határozattal hozzájárult a szerződés 1. pontjában meghatározott ingatlanok elidegenítéséhez és felhatalmazta Kiskőrös Város Polgármesterét az adásvételi szerződés megkötésére.
3. Eladó eladja, Vevő pedig megvásárolja örökre és visszavonhatatlanul, a teher-, per- és igénymentes Kiskőrös 18637 hrsz.-ú; Kiskőrös 18643 hrsz.-ú; Kiskőrös 18644 hrsz.-ú; Kiskőrös 18646 hrsz.-ú; Kiskőrös 18647 hrsz.-ú; Kiskőrös 18649 hrsz.-ú; Kiskőrös 18650 hrsz.-ú; valamint Kiskőrös 18578/1 hrsz.-ú zártkert megjelölésű ingatlanait, minden természetes és jogi tartozékával együtt, Vevő által megtekintett állapotban, ismert telekhatárokkal, kölcsönösen elfogadott 2.140.000,- Ft, azaz kettőmillió- száznegyvenezer forint vételáron.
4. Szerződő felek rögzítik, hogy a szerződés 3. pontjában meghatározott vételár az általános forgalmi adóról szóló 2007. évi CXXVII. törvény 86. § (1) bekezdés k) pontja alapján mentes az adó alól.
5. Vevő a vételár összegét jelen szerződés aláírásával egyidejűleg, számla ellenében, Eladó CIB Bank Zrt.-nél vezetett 10701300-48535706-51100005 számú bankszámlájára történő átutalással fizeti meg.
6. Eladó a teljes vételár kiegyenlítését követően köteles az ingatlanokat Vevő részére birtokba adni. Szerződő felek a birtokba adás napján jegyzőkönyvben rögzítik az ingatlanok átadásának tényét. Vevő a birtokba vétel napjától jogosult az értékesítésre került ingatlanok hasznainak szedésére és köteles viselni az azzal járó terheket.
7. Eladó megadja a feltétlen és visszavonhatatlan bejegyzési engedélyt és hozzájárul Vevő tulajdonjogának ingatlan-nyilvántartási bejegyzéséhez.

8. Az adásvételi szerződéssel kapcsolatos költségek Vevőt terhelik, a tulajdonjogban bekövetkezett változás ingatlan- nyilvántartásban történő átvezettetésének kötelezettsége is Vevőt terheli.
9. Szerződő felek megállapítják, hogy a nemzeti vagyonról szóló 2011. évi CXCVI. törvény 14. § (2) bekezdése szerint a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illet meg.

10. Szerződő felek megállapítják, hogy jelen adásvételi szerződés, valamint Kiskőrös Város Képviselő- testületének értékesítést jóváhagyó határozata - elővásárlási jog gyakorlása céljából - megküldésre kerül a Magyar Nemzeti Vagyonkezelő Zrt. részére.
11. Az MNV Zrt. a részére megküldött dokumentumok kézbesítésétől számított 30 napon belül nyilatkozik, hogy kíván-e élni az elővásárlási jogával az állam nevében. A határidő elmulasztása jogvesztő.
12. Szerződő felek közös kérelemmel fordulnak T. Kiskőrösi Körzeti Földhivatalhoz:

· kérjük, hogy a Kiskőrös 18637 hrsz.-ú; Kiskőrös 18643 hrsz.-ú; Kiskőrös 18644 hrsz.-ú; Kiskőrös 18646 hrsz.-ú; Kiskőrös 18647 hrsz.-ú; Kiskőrös 18649 hrsz.-ú; Kiskőrös 18650 hrsz.-ú; valamint Kiskőrös 18578/1 hrsz.-ú zártkert megjelölésű ingatlanokra a tulajdonjogot adásvétel jogcímén Vevő javára bejegyezni szíveskedjék.
13. A szerződésben nem szabályozott kérdésekben a Polgári Törvénykönyvről szóló 1959. évi IV. törvény rendelkezései az irányadók.

Szerződő felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. Az adásvételi szerződés hét eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak
K i s k ő r ö s, 2012. augusztus     .

Kiskőrös Város Önkormányzata,

mint Eladó képviseletében:

Domonyi László                                                                                           Varga Ákos
   polgármester                                                                                                    Vevő
Pénzügyileg ellenjegyzem:
Jogtanácsosi ellenjegyzés:






